हेर्नुस्, म लामो समय भारतमा नेपालको राजदूत भएर बसेँ । उतारचढावको अनुभव पनि छ । संवादको स्तरको अनुभव पनि लिएको हुँ । मुख्यतः नेपाल–भारतबीचको सम्बन्ध विस्तार उच्च तहबाटै हुने हो । अहिलेको जुन तहको भ्रमण हुँदैछ, यस्तै भ्रमणले सम्बन्ध सुधार गर्ने हो । एउटा प्रोजेक्टमा सहमति गर्न र लिन यत्रो ठूलो भ्रमणको खाँचो नै पर्दैन । नेपाल–भारतबीच जुन किसिमको खुलापन छ, त्यसलाई दृष्टिगत गरेर सम्बन्ध सुधारलाई प्राथमिकतामा राख्नुपर्छ । भ्रमणका क्रममा विभिन्न विषयमा छलफल होला तर ठोस सहमतिमा हस्ताक्षर हुँदैन । विगतमा भएको सहमतिको कार्यान्वयनको वातावरण बनाउने काम होला । कुनै ठोस सम्झौता हुने म देख्दिन ।
